stanford-oval/wikipedia huggingface dataset:
Aleksandr Lebed

| Aleksandr Lebed |
| --- | --- |

Henkilötiedot
Syntynyt: 20. huhtikuuta 1950 Novotšerkassk, Rostov
Kuollut: 28. huhtikuuta 2002 (52 vuotta) Abakan
Sotilashenkilö
Palvelusmaa(t):  Neuvostoliitto
Taistelut ja sodat:  Afganistanin sota Transnistrian sota
Sotilasarvo:  Kenraali
Aleksandr Ivanovitš Lebed (ven. Алекса́ндр Ива́нович Ле́бедь, 20. huhtikuuta 1950 Novotšerkassk Rostov  – 28. huhtikuuta 2002 oli venäläinen kenraali ja poliitikko.
Lebed valmistui Rjazanin laskuvarjojoukkojen koulusta 1973. Vuosina 1981–1982 hän komensi pataljoonaa Afganistanissa, josta sai Neuvostoliiton sankarin arvonimen, opiskeli 1982–1985 Frunzen sotilasakatemiassa ja sai komentoonsa 1988 laskuvarjodivisioonan, joka oli sijoitettu räjähdysherkille alueilla Tbilisissä ja Bakussa. Lebed nimitettiin laskuvarjojoukkojen varakomentajaksi tammikuussa 1991.
Kuuluisuutta hän saavutti elokuussa 1991 vallankaappausyrityksen aikana, kun hän komensi Tulasta Moskovaan parlamenttitaloa varmistamaan lähetettyjä joukkoja. Hän esti hyökkäyksen Jeltsinin päämajaan, mutta väitti myöhemmin, että oli kaappauksen aikana puolueeton ja olisi vallannut valkoisen talon käskystä.
Lebed oli kesäkuusta 1992 Moldovaan sijoitetun Venäjän 14. armeijan komentaja Moldovaan kuuluvassa Transnistriassa.  Vuonna 1993 hän kieltäytyi tukemasta Jeltsiniä tai Jeltsinin vastustajia vuoden 1993 perustuslaillisessa kiistassa, arvosteli kollegaansa, puolustusministeri Pavel Gratševia armeijan tilasta ja Jeltsiniä Tšetšenian operaatiosta 1994, jonka jälkeen Jeltsin määräsi hänet eläkkeelle asevoimista 1995.
Joulukuussa 1995 Lebed valittiin duumaan ja osallistui 1996 presidentinvaaliin nationalistis-populistisella kampanjalla, mutta jäi kolmanneksi Jeltsinin ja kommunistien Gennadi Zjuganovin jälkeen. Jeltsin otti Lebedin kansallisen turvallisuusneuvoston johtoon turvatakseen uudelleenvalintansa toisella kierroksella. Lebed toimi kuitenkin itsenäisesti ja hyväksyi elokuussa aselevon Itškerian tšetšeenitasavallan kanssa joka solmittiin Hasavjurtin sopimuksessa Itškerian tšetšeenitasavallan presidentin Aslan Mashadovin kanssa. Tämä suututti hallituksen sisäpiirin ja Lebed järjestettiin ulos hallituksesta lokakuussa 1996.
Vuonna 1998 Lebed valittiin Krasnojarskin aluepiirin kuvernööriksi. 28. huhtikuuta 2002 Lebed ja seitsemän muuta kuolivat helikopteriturmassa Krasnojarskin ulkopuolella. Jälkikäteen on epäilty, oliko kyseessä onnettomuus, sillä vastoin virallista tietoa sää oli hyvä.
Aiheesta muualla

Kuvia tai muita tiedostoja aiheesta Aleksandr Lebed Wikimedia Commonsissa
Michael Wines: Aleksandr Lebed, 52, Dies; Midwife of Russian Democracy The New York Times. Viitattu 31.1.2012. eng
Stare Kotlice

| Stare Kotlice |
| --- | --- |

 fiStare Kotlice 
 50°39′18″N, 20°28′05″E 
Väestö
Väkiluku (2011):  195
Stare Kotlice on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin viiden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Stare Kotlicessa asui 195 asukasta.
Käännös suomeksi
Baseballin SM-sarja 2010

Baseballin SM-sarja 2010 käynnistyi 5.5. ottelulla Icebreakers - Expos. Runkosarja päättyi 16.8. SM-sarjassa on mukana myös yksi joukkue Virosta, Kiilin Pantterit.
Kauden 2010 joukkueet

| Joukkue | Kaupunki | Kotikenttä | Perustettu | Päävalmentaja |
| --- | --- | --- | --- | --- |
| Bullets | Helsinki | Ruskeasuon urheilukenttä | 1993 |  Mikko Liljeberg |
| Expos | Espoo | Leppävaaran urheilupuisto | 1991 |  Jere Kaistinen |
| Icebreakers | Helsinki | Ruskeasuon urheilukenttä | 1998 |  Kristian Seppänen |
| Puumat | Helsinki | Ruskeasuon liikuntapuisto | 1981 |  Terho Tiilikainen |
| Tigers | Tampere | Sorsapuisto | 2004 |  Lassi Autio |
| Pantterit | Kiili | Keila | 2008 |  Tauno Koppel |
Runkosarja

| joukkue | Ot>  | V | H | AVG | Ex | Pa | Ic | Pu | Bu | Ti |
| --- | --- | --- | --- | --- | --- | --- | --- | --- | --- | --- |
| Espoo Expos | 15 | 13 | 2 | .867 |  | 13-6 | 10-1 | 11-6 | 11-1  34-2 | 3-5 |
| Pantterit | 15 | 10 | 5 | .667 | 5-15  4-10 |  | 11-5  8-7 | 9-8 | 9-0L | 9-0L  7-0L |
| Icebreakers | 15 | 9 | 6 | .600 | 4-20  0-12 | 11-4 |  | 8-10  8-7 | 14-5 | 11-1  9-0L |
| Puumat | 15 | 6 | 9 | .400 | 1-8  6-2 | 12-4  3-16 | 0-12 |  | 17-21  2-19 | 16-6 |
| Bullets | 15 | 4 | 11 | .267 | 1-10 | 4-20  11-13 | 1-15  5-17 | 9-12 |  | 3-6  17-16 |
| Tigers | 15 | 3 | 12 | .200 | 1-12  2-21 | 0-19 | 6-16 | 2-18  9-8 | 6-11 |  |
Pantterit ja Icebreakers semifinaaliin. Espoo Expos suoraan loppuotteluun.
Runkosarja > Hyökkäys

| Sij>  | Pelaaja | Joukkue | AVG |
| --- | --- | --- | --- |
| 1. | Tommi Harala | Tigers | .514 |
| 2. | Willis Reyes | Puumat | .490 |
| 3. | Vahur Põder | Pantterit | .474 |
| 4. | Kristian Seppänen | Icebreakers | .421 |
| 5. | José Miguel Cotuy | Icebreakers | .390 |
| 5. | Jari Miettinen | Bullets | .390 |
| 7. | Sergio Fernandez | Icebreakers | .384 |
| 8. | Hargo Kalaus | Pantterit | .377 |
Kauden parhaat

Paras Lyöjä - Willis Reyes (Puumat), BA .490, SLG .863, OBP .519, Hits 25, HR 3,
Paras Syöttäjä - Ville-Herman Saarman (Expos), IP 34.1, ERA 1.31, K 41, W 3,
Paras Varastaja - Sergio Fernandez (Icebreakers) SB 21
Golden Glove - Pertteli Salmenperä (Expos), F% .982
Rookie of the Year - Willis Reyes (Puumat), BA .490, HR 3, IP 44, ERA 4.3, W 4, K 65
MVP - Tauno Koppel (Pantterit), BA .354, RBI 17, SB 15, IP 37.2, W 3, K 34, ERA 3.58
Demetrio Ribes

| Demetrio Ribes> Henkilötiedot |
| --- | --- |
Syntynyt: 22. joulukuuta 1875 Valencia
Kuollut: 3. marraskuuta 1921 (45 vuotta) Valencia
Ammatti:  arkkitehti
Demetrio Ribes Marco (1875–1921) oli espanjalainen arkkitehti. Ribes oli kotoisin Valenciasta. Hänestä tuli sukupolvensa huomattavimpia arkkitehteja Francisco Moran ja Sancho Fusterin ohessa. Ribesin työt edustavat jugendia, mutta myöhemmin hän toi töihinsä rationalismin.
Demetrio Ribesin tärkeimpinä töinä pidetään Valencian päärautatieasemaa (Estación del Norte de Valencia) ja Kolumbuksen kauppahallia (Mercado de Colón). Muita tunnettuja töitä ovat muun muassa Barcelonan pohjoinen rautatieasema (Estació del Nord), Xátivan härkätaisteluareena, Castellón de la Planan postitoimisto (Edificio de Correos de Castellón), Asilo de la Marquesa de San Joaquín sekä Casa Ribes Valenciassa ja Casa Lázaro Biarissa.
Valencian päärautatieasema
Kolumbuksen kauppahalli Valenciassa
Barcelonan pohjoinen rautatieasema
Castellón de la Planan posti- ja lennätintoimisto
Käännös suomeksi
Deutsches Reichsbräu

Deutsches Reichsbräu ("Saksan valtakunnan olut" saksaksi) on saksalainen olut jota panee Tommy Frenck. Olut on pilsner jossa on 4,9 % alkoholia. Oluen brändi aiheutti kiistoja natsismiin viittaavalla kuvituksellaan.
Design

Oluella on ruskea etiketti, jonka media väitti viittaavan Sturmabteilung-joukkoihin (SA, kutsutaan myös ruskeapaidoiksi). Oluen logossa on Reichsadler-kotka ja rautaristi, jonka alla oluen nimi lukee goottilaisella kirjaintyypillä.
Historia

Olutta myytiin alun perin uusnatsistisilla verkkosivuilla tammikuussa 2020. Frenck sanoi saaneensa idean poliisien valvomasta alkoholin myyntikiellosta uusnatsien festivaalilla Veßran luostarilla. Vuonna 2020 sitä myytiin alkoholijuomakaupassa Bad Bidran kaupungissa Saksi-Anhaltin osavaltiossa, jossa se myytiin loppuun. Tämän huomasi poliisipäällikkö Götz Ulrich holokaustin uhrien muistopäivänä. Olutta myytiin hintaan 18,88 €, jonka ymmärrettiin olevan uusnatsien koodi jossa "18" tarkoittaa kirjaimia "AH" (Adolf Hitler) ja "88" kirjaimia "HH" ("Heil Hitler").
Poliisia pyydettiin tutkimaan oluen natsismiin viittaavaa kuvitusta. Kuitenkin, koska oluen etiketissä käytettyjä symboleita ei ole kielletty Strafgesetzbuchin osiossa 86a eikä hakaristiä ole käytetty, poliisi totesti ettei kuvitus ole laiton. Alkoholijuomakauppa on Getränke-Quelle -yhtiön itsenäinen franchise-yrittäjä, ja emoyhtiö Getränke-Quelle kielsi kauppaa myymästä olutta enää uhaten franchise-suhteen lopettamisella. Sillä aikaa Frenck on myynyt Deutsches Reichsbräu -olutta omassa pubissaan. Skottilainen panimo BrewDog vastasi oluen myyntiin luomalla mainoksen Frenckin omistaman pubin edustalle pysäköityyn perävaunuun, jossa lukee "Wenn du nur eine Hautfarbe magst, kannst du mit mehr als 30 Sorten eh nichts anfangen" ("Jos pidät vain yhdestä ihonväristä, et voi muutenkaan tehdä mitään yli 30 eri vaihtoehdolla").
Barcza

| Barcza |
| --- | --- |
 fiBarcza 
 50°56′35″N, 20°45′54″E 
Väestö
Väkiluku (2011):  335
Barcza on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin 13 kilometrin päässä Świętokrzyskien voivodikunnan pääkaupungista Kielcestä ja viiden kilometrin päässä Masłówin kunnan hallintokeskuksesta Masłówista. Barczassa asui vuoden 2011 väestönlaskennan mukaan 335 henkilöä.
Käännös suomeksi
Jawór

| Jawór |
| --- | --- |

 fiJawór 
 50°40′16″N, 20°32′38″E 
Väestö
Väkiluku (2011):  169
Jawór on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kahdeksan kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Jawórissa asui 169 asukasta.
Käännös suomeksi
David Clapham

| David Clapham> Henkilötiedot |
| --- | --- |
Kansalaisuus:   Etelä-Afrikka
Formula 1 -ura
Aktiivivuodet:  1965
Talli(t):  Cooper
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Etelä-Afrikan Grand Prix 1965
Viimeinen kilpailu:  Etelä-Afrikan Grand Prix 1965
David Philip Clapham (17. toukokuuta 1931 Rawmarsh, Yhdistynyt kuningaskunta – 22. lokakuuta 2005) oli eteläafrikkalainen Formula 1 -kuljettaja ja moottoriurheilutoimittaja. Hän osallistui vuoden 1965 Etelä-Afrikan GP:hen, mutta vetäytyi kilpailusta eikä osallistunut lainkaan kisaviikonloppuun. Hän kilpaili myös MM-sarjaan kuulumattomassa Randin GP:ssä vuosina 1963–1964, joissa keskeytti. Clapham kilpaili myös Formula Vee, Formula Ford, Etelä-Afrikan F1- ja Saloon Cars sarjoissa.
Clapman kirjoitti myös kolumneja ja artikkeleita Etelä-Afrikan moottoriurheilulehteen. Hän kuoli vuonna 2005 pitkällisen sairauden uuvuttamana.
Antti Väre

Antti Väre (s. 18. heinäkuuta 1990 Tampere) on suomalainen näyttelijä. Syksystä 2010 hän on esittänyt Tomi Karhua Yle TV2:n draamasarjassa Uusi päivä.
Ensimmäisen elokuvaroolinsa Väre esitti Kaisa Rastimon elokuvassa Myrsky (2008), jossa hän esitti Romppu-nimistä punkkaria. Hän näytteli myös elokuvassa Kulman pojat (2012). Lisäksi hän on esiintynyt useissa lyhytelokuvissa.
Väre on näytellyt myös esimerkiksi Tampereen Komediateatterissa (Lainahöyhenissä, 2012), Teatteri Siperiassa (Pää edellä, 2010) ja Myllykolun kesäteatterissa (Runar ja Kyllikki, 2009).
Syksyllä 2009 julkaistiin Niillas Holmbergin kirjoittama ja Väreen kuvittama saamenkielinen runokirja Dego livččen oaidnán iežan (”kuin olisin nähnyt itseni”).
Vuodesta 2021 lähtien Antti Väre on tehnyt näyttelijäntyön ohella videotuotantoa Värevision-firman kautta ja hän on ohjannut pari musiikkivideota Uniklubille.
Filmografia

| Vuosi | Elokuva / TV-elokuva / Lyhytelokuva | Rooli |
| --- | --- | --- |
| 2002 | Peikkojen joulu (piirretty) | äänirooli |
| 2008 | Myrsky | Romppu |
| 2009 | Parasta aikaa | Zimi |
| 2010 | Serva me, servabo te |  |
| 2010 | Aseveljet |  |
| 2010–2018 | Uusi päivä | Tomi Karhu |
| 2011 | Eipä tiennyt tyttö |  |
| 2012 | Kulman pojat | Terho |
| 2012 | Kartanlukija |  |
Aiheesta muualla

Antti Väre Elonetissä.
Antti Väre Internet Movie Databasessa. (englanniksi)
Viljakainen, Miika: Myrsky-elokuvan Antti on kuin nuori Marlon Brando (Arkistoitu – Internet Archive) Savon Sanomat. 25.8.2008.
Eemeli (koomikko)

| Esko Toivonen |
| --- | --- |
 Eemeli vuonna 1969.
Henkilötiedot
Koko nimi:  Esko Olavi Toivonen
Syntynyt: 28. kesäkuuta 1920 Helsinki
Kuollut: 9. marraskuuta 1987 (67 vuotta) Helsinki
Ammatti:  näyttelijä, koomikko, viihdyttäjä
Näyttelijä
Taiteilijanimet:  Eemeli
Aktiivisena:  1956–1984
Aiheesta muualla
IMDb 
Elonet
Esko Olavi ”Eemeli” Toivonen (28. kesäkuuta 1920 Helsinki – 9. marraskuuta 1987 Helsinki) oli suomalainen näyttelijä, koomikko ja viihdyttäjä. Hänet tunnettiin vakavakasvoisena koomikkona ja ”Suomen Buster Keatonina”.
Filmografia

Suuri sävelparaati (1959)
Yks’ tavallinen Virtanen (1959)
Oho, sanoi Eemeli (1960)
Kaks’ tavallista Lahtista (1960)
Kankkulan kaivolla (1960)
Molskis, sanoi Eemeli, molskis! (1960)
Mullin mallin (1961)
Voi veljet, mikä päivä! (1961)
”Ei se mitään!” sanoi Eemeli (1962)
Tup-akka-lakko (1980)
Ääniroolit

| Vuosi | Elokuva | Rooli |
| --- | --- | --- |
| 1967 | Viidakkokirja | Kuningas Louie (vuoden 1968 dubbaus) |
Diskografia > Singlet

Oho, sanoi Eemeli / Taas Rovaniemen markkinoilla (Rytmi R 6386, 1959)
Humppafoksi / Sahara (Rytmi R 6418, 1960)
Tanssit Tippavaarassa (Rytmi R 6465, 1961) B-puolella Jorma Lyytinen & Pärre Förars
Syntymäpäivät Tippavaarassa / Tippäjärven vesj (Rytmi R 6496, 1962)
Tukkijätkän twist / Susijahti (Rytmi R 6510, 1962)
Saukkosen avioero (Rytmi R 6524, 1962) B-puolella Ragni Malmsten
Eemelin saunassa / Onko sulla sellaista (Fontana 271560, 1963) Repe Helismaan kanssa
Humppa humppa humppa tättärää / Palokuntajuhlat (Rytmi R 6546, 1964)
Eemeli ja torvi (Rytmi R 6551, 1964) B-puolella Tapio Rautavaara
Eemeli ja Severi / Eemelin heilat (Rytmi R 6563, 1966) Esa Pakarisen kanssa
Kovat paikat 1 / Kovat paikat 2 (Rytmi R 6572, 1967)
Mustalaisromanssi / Tytön tavarat (Rytmi RM 101, 1968)
Syntymäpäivät / Vähän ennen kymmentä (Odeon 5E 006 34233, 1970)
Vaarin luona / Myyrä (Odeon 5E 006 34413, 1971)
Mulla menee hitaasti / Sisään vaan (JP-Musiikki JPS 1031, 1980)
Diskografia > EP:t

Eemelin Eepee (Rytmi RN 4158, 1958)
Kolme Eemeliä (Rytmi RN 4166, 1959)
Oho, sanoi Eemeli (Rytmi RN 4210, 1960)
Kotimaisia elokuvasävelmiä 4: Kankkulan kaivolla (Rytmi RN 4216, 1960)
Repe & Eemeli (Rytmi RN 4220, 1960)
Huumoria: Repe & Eemeli (Rytmi RN 4241, 1962)
Huumoria 2: Repe & Eemeli (Rytmi RN 4250, 1962)
Diskografia > Albumit

Eemeli (Sävel SÄLP 630, 1966)
Eemeli Pinnalla (Columbia 5E 06234097, 1970)
Esa & Eemeli (Rytmi RILP 7092, 1972)
Eemelin joulukierre (Odeon 5E 05434730, 1972)
Eemeli (Mars MK 166, 1981) Julkaistu kasettina
20 suosikkia – Oho! sano Eemeli
Tangolla päähän – Kootut levytykset 1970–1972 (2010)
Aiheesta muualla

Esko Toivonen – Eemeli. Ylen Elävä arkisto.
Repe ja Eemeli vappusketsissä 1964. Ylen Elävä arkisto.
Samuel Shipway

| Samuel Shipway> Henkilötiedot |
| --- | --- |
Koko nimi:  Samuel Elias Anton Shipway
Syntynyt: 16. syyskuuta 2001 (ikä 23) Lempäälä
Näyttelijä
Aktiivisena:  2008–
Merkittävät roolit:  Risto Räppääjä
Aiheesta muualla
IMDb 
Elonet
Samuel Elias Anton Shipway (s. 16. syyskuuta 2001 Lempäälä) on suomalais-brittiläinen artisti. Hän on myös näyttelijä, joka on tullut tutuksi päärooleistaan Risto Räppääjä -elokuvissa.
Yksityiselämä

Shipwaylla on diagnosoitu Touretten oireyhtymä sekä pakko-oireinen häiriö, lisäksi hän on kärsinyt reumatismista. Hänen siskonsa Emily Shipway on myös näyttelijä.
Julkisuudessa > Elokuva- ja televisioura

Shipway valittiin Risto Räppääjän rooliin elokuvaan Risto Räppääjä ja liukas Lennart, joka kuvattiin heinäkuussa 2013. Elokuvan ensi-ilta oli 7. helmikuuta 2014. Shipway voitti roolistaan parhaan eurooppalaisen lapsinäyttelijän palkinnon Schlingelin kansainvälisillä lasten- ja nuortenelokuvien festivaaleilla lokakuussa 2014. Hän jatkoi samassa roolissa myös elokuvasarjan seuraavassa osassa Risto Räppääjä ja Sevillan saituri -elokuvassa, joka sai ensi-iltansa 13. helmikuuta 2015.
Shipway on kilpaillut myös MTV3-kanavalla esitetyssä KIDSing-laulukilpailussa, jossa hän eteni semifinaaliin asti. Kesällä 2016 hän oli myös yksi juontajista Ylen nuortensarjassa Summeri.
Shipwaylla on oma YouTube-kanava, Shipway, jolla on runsaat 20 000 tilaajaa. Hän on kuitenkin lopettanut aktiivisen tubettamisen.
Julkisuudessa > Musiikkiura

Tammikuussa 2019 Shipway julkaisi omakustanteena ensimmäisen rap-singlensä ”Palkit” taiteilijanimellä Shipway. Se oli ensimmäinen kappale Shipwayn albumilta Aika tappaa meidät. Albumi julkaistiin 25. huhtikuuta 2019.
Elokuussa 2021 Shipway allekirjoitti levytyssopimuksen indie-levy-yhtiö Pommisuoja Music Productionsin kanssa. Shipway julkaisee ensimmäisen singlensä levy-yhtiön alla 29. huhtikuuta 2022.[lähde? ]
Filmografia > Elokuvat

| Vuosi | Elokuva | Rooli |
| --- | --- | --- |
| 2014 | Risto Räppääjä ja liukas Lennart | Risto Räppääjä |
| 2015 | Risto Räppääjä ja Sevillan saituri | Risto Räppääjä |
| 2016 | Risto Räppääjä ja yöhaukka | Risto Räppääjä |
| 2019 | Koirat eivät käytä housuja | Jose |
Filmografia > Televisiosarjat

| Vuosi | Elokuva | Rooli |
| --- | --- | --- |
| 2008 | Sitoutumisen alkeet | Vili |
| 2012 | Sohvaset | Väinö Sohvanen |
| 2018 | Putous | Risto Räppääjä |
Diskografia > Albumit

Aika tappaa meidät (2019)
Joku muu kuin minä (2020)
Aiheesta muualla

Samuel Shipway Elonetissä.
Samuel Shipway Internet Movie Databasessa. (englanniksi)
Desfontainiales

| Desfontainiales |
| --- | --- |
 Desfontainia spinosa
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Desfontainiales  Takht.
Infobox OKNimi-testi OK: 
Desfontainiales (syn. Columelliales) on koppisiemenisten kasvien lahko, jonka on kuvannut venäläinen Armen Tahtadžjan. Angiosperm Phylogeny Groupin eli APG:n luokittelussa siihen sijoitetaan heimo Columelliaceae. Lahkon ainoassa heimossa on kaksi eteläamerikkalaista puuvartisten pensaskasvien sukua, Columellia ja Desfontainia (joskus myös erikseen heimossa Desfontainiaceae), ja niissä viisi tai kahdeksan lajia.
Columelliaceae-heimon systemaattinen asema on vaihdellut useasti, sillä alun perin APG on sijoittanut sen Dipsacales-lahkon sisarryhmäksi ja sittemmin Bruniales-lahkoon. Tarkemmassa analyysissä Bruniales on kuitenkin todettu polyfyleettiseksi ryhmäksi, jos Columelliaceae-heimo yhdistetään siihen yhdessä bruniakasvien (Bruniaceae) kanssa.
David Clarkson

| David Clarkson |
| --- | --- |

Henkilötiedot
Syntynyt: 31. maaliskuuta 1984 (ikä 40) Toronto, Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  93 kg
Seura
Seura:  Toronto Maple Leafs
Sarja:  NHL
Pelinumero:  23
Pelaajaura
Pääsarjaura:  2007–
Aik. seurat:  New Jersey Devils (NHL)   Columbus Blue Jackets (NHL)   Vegas Golden Knights (NHL)
David Clarkson (s. 31. maaliskuuta 1984 Toronto, Ontario, Kanada) on kanadalainen jääkiekkoilija, pelipaikaltaan laitahyökkääjä. Heinäkuussa 2019 Clarkson kaupattiin takaisin Toronto Maple Leafsiin, jota hän oli edustanut aikaisemmin vuosina 2013-2015.
Clarksonia ei koskaan varattu NHL:ään vaan hän teki elokuussa 2005 sopimuksen Devilsin kanssa vapaana pelaajana. Clarkson pelasti ensimmäisen NHL-pelinsä 15. maaliskuuta 2007 Carolina Hurricanesia vastaan. Hän pääsi ensimmäisellä kaudellaan pelaamaan myös kolme playoff-ottelua.
Clarkson on noussut Devils-fanien suosikiksi tappeluhalukkuutensa ja aggressiivisen karvauspelinsä ansiosta. Clarksonin nuorempi veli Doug edustaa Kitchener Rangersia Ontario Hockey Leaguessa.
Kesällä 2013 Clarkson solmi seitsemänvuotisen sopimuksen Toronto Maple Leafsin kanssa.
Vuonna 2017 Vegas Golden Knights varasi Clarksonin laajennusvaraustilaisuudessa. Clarkson edusti Golden Knightsia kahden kauden ajan, kunnes hänet kaupattiin takaisin Torontoon vuonna 2019.
Commodore

| Commodore |
| --- | --- |

Perustettu:  1954
Perustaja:  Jack Tramiel
Lakkautettu:  1994
Avainhenkilöt:  Irving Gould
Infobox OKVirheellinen NIMI-arvo: 
Commodore (alkujaan Commodore Business Machines, myöhemmin Commodore International) on konkurssin tehnyt mikrotietokoneiden valmistaja. Vuonna 1954 Torontossa perustettu yritys oli alun perin kirjoituskonekorjaamo. Yrityksen perusti puolalaissyntyinen Jack Tramiel, jolla oli jo aiemmin ollut pieni kirjoituskoneita korjannut yritys.
Historia

Yrityksen mielenkiinto kääntyi taskulaskimiin 1960-luvulla. Texas Instruments (TI) valtasi laskimien markkinat ja ajoi Commodoren keskittymään muihin markkinoihin.
Vuonna 1976 Commodore osti puolijohdealan yrityksen MOS Technologyn, joka oli edeltävänä vuonna julkaissut MOS 6502-suorittimen. MOS Technologyn myötä Chuck Peddle liittyi Commodorelle, jossa hän suunnitteli Commodore PET -tietokoneen. PET oli yksi tietokonepelien pelaamiseen soveltuvasta ”vuoden 1977 kolmikosta”.
Commodore VIC-20:stä tuli ensimmäinen miljoonan kappaleen myyntiin yltänyt mikrotietokone.
Vuonna 1982 Commodore julkaisi Commodore 64:n, josta tuli maailman myydyin kotitietokone. Vuoden 1983 kotitietokoneiden hintasota ajoi TI:n jättämään kotitietokoneet ja sekä Atarin että Commodoren taloudellisesti vaikeaan tilanteeseen. Jack Tramiel jätti Commodoren ja osti Atari, Inc. -yhtiön. Tramielin myötä Commodorelta lähti joukko kärkipään johtajia ja insinöörejä. Tramielin lähtö johtui kiistasta Irving Gouldin kanssa, joka käsitteli yhtiön rahoja kuin omiaan. Vuodesta 1978 vuoteen 1984 Commodore kasvoi 50 miljoonan dollarin liikevaihdosta yli miljardin dollarin liikevaihtoon.
Vuonna 1984 Commodore osti Amiga Corporation -yrityksen, jonka Lorraine-prototyypistä tuli Amiga-tietokoneiden perusta. Amiga 1000 esiteltiin vuonna 1985, jolloin Andy Warhol esitteli tietokoneen graafisia ominaisuuksia ProPaint-ohjelmalla tekemällä Debbie Harryn muotokuvan. Warholin tekemiä digitaalisia maalauksia on löydetty myöhemmin ja säilötty museoon.
Thomas Rattigan totesi, että Amigan myynti oli vaikeaa perinteiseen yrityskäyttöön, ja uskoi parhaaksi strategiaksi jakaa Amiga 1000:n kahteen tuotteeseen: halvempaan malliin suurille kotimarkkinoille ja korkeatasoiseen järjestelmään Andy Warholin kaltaisille graafikoille. Rattingin strategia osoittautui toimivaksi, ja Commodore palasi voitolliseksi, mutta Gould erotti toimitusjohtajansa.